b'\n_START_ARTICLE_\nPredacon\n_START_SECTION_\nThe Transformers\n_START_PARAGRAPH_\nAlkuper\xc3\xa4isess\xc3\xa4 sarjassa Predaconit olivat el\xc3\xa4imiksi muuntautuva Decepticonien alaryhm\xc3\xa4.\n_START_SECTION_\nAnimaatiosarja\n_START_PARAGRAPH_\nAnimaatiosarjassa Predaconit olivat alun perin Quintessonien luomuksia, jotka oli l\xc3\xa4hetetty varastamaan Metroplexin muuntautumisratas (engl. Transformation cog). Mutta seuraavilla kerroilla ne n\xc3\xa4htiin Galvatronin palvelijoina.\n_START_SECTION_\nBeast Wars\n_START_PARAGRAPH_\nBeast Warsissa Predaconit ovat Decepticonien j\xc3\xa4lkel\xc3\xa4isi\xc3\xa4, jotka sotivat Autobottien j\xc3\xa4lkel\xc3\xa4isi\xc3\xa4, Maximaleja vastaan.\n_START_SECTION_\nRobots in Disguise\n_START_PARAGRAPH_\nSarjassa Transformers: Robots in Disguise Predaconit ovatkin Autobottien vihollisia Decepticonien sijasta, mutta heit\xc3\xa4kin johtaa Megatron. Toisin kuin Autobotit, Predaconit ovat osittain orgaanisia olentoja.\n_START_SECTION_\nAligned-jatkumo\n_START_PARAGRAPH_\nAligned-jatkumossa Predaconeilla on merkitt\xc3\xa4v\xc3\xa4 rooli erityisesti sarjan Transformers: Prime kolmannella kaudella, joka kantaa lis\xc3\xa4nime\xc3\xa4 Beast Hunters.\n_START_SECTION_\nThe Covenant of Primus\n_START_PARAGRAPH_\nKirjan Transformrs: The Covenant of Primus mukaan Predaconit olivat muinaisia cybertronilaisia petoja, jotka muistuttivat lohik\xc3\xa4\xc3\xa4rmeit\xc3\xa4 ja aarnikotkia. Kun suurin osa 13 alkuper\xc3\xa4isest\xc3\xa4 Primesta oli kuollut tai l\xc3\xa4htenyt Cybertronilta, alkoi Evoluution aikakausi, jolloin syntyi uusia transformereiden sukupolvia. Suurin osa ensimm\xc3\xa4isten sukupolvien edustajista oli Predaconeja. Aluksi ne saalistivat muita transformereita, kunnes niiden johtaja, Predaking, h\xc3\xa4visi kaksintaistelussa Primejen johtajalle, Primalle. Primaa ei taistelun j\xc3\xa4lkeen en\xc3\xa4\xc3\xa4 n\xc3\xa4hty ja Predaconit kuolivat sukupuuttoon, kun suuret meteoriparvet ja voimakkaat aurinkomyrskyt vaivasivat Cybertronia (tapaus sunnettiin "Suurena mullistuksena").\n_START_SECTION_\nTransformers: Prime\n_START_PARAGRAPH_\nAnimaatiosarjassa Transformers: Prime Shockwave oli l\xc3\xb6yt\xc3\xa4nyt yksin Cybertronilla ollessaan fossiilisoitunutta CNA:ta (cybernukleiinihappoa). H\xc3\xa4n loi niiden avulla Predakingist\xc3\xa4 kloonin edesauttamaan Autobottien mets\xc3\xa4st\xc3\xa4mist\xc3\xa4._NEWLINE_My\xc3\xb6hemmin Megatron ja Shockwave paljastivat Starscreamille kloonanneensa Predaconeja jo Cybertronin sodan aikoina. Ne oli l\xc3\xa4hetetty Maahan tuhoamaan kaikki sinne kauan sitten paenneet Autobotit. Suoritettuaan teht\xc3\xa4v\xc3\xa4ns\xc3\xa4 ne j\xc3\xa4iv\xc3\xa4t etsim\xc3\xa4\xc3\xa4n Maan energonvaroja ja odottamaan Decepticonien saapumista. Mutta Decepticonien saapuessa ne olivat muuttuneet j\xc3\xa4lleen fossiileiksi, joista Decepticonit alkoivat k\xc3\xa4yd\xc3\xa4 taistelua Autobotteja vastaan._NEWLINE_Predaking ei tullut toimeen Starscreamin kanssa, joka piti t\xc3\xa4t\xc3\xa4 pelkk\xc3\xa4n\xc3\xa4 aivottamana petona. Mutta se alkoi Decepticonien huomaamatta osoittaa \xc3\xa4lykkyyden merkkej\xc3\xa4. Ja lopulta se paljasti Decepticoneille kykenev\xc3\xa4ns\xc3\xa4 muuntautumaan sek\xc3\xa4 robottimuodossaan my\xc3\xb6s puhumaan. Pel\xc3\xa4ten h\xc3\xa4nen k\xc3\xa4\xc3\xa4nt\xc3\xa4v\xc3\xa4n Predaconit Decepticoneja vastaan, Megatron p\xc3\xa4\xc3\xa4tti tuhota kloonauslaboratorion ja vieritt\xc3\xa4\xc3\xa4 syyt Autobottien niskoille. Mutta my\xc3\xb6hemmin vangiksi joutunut Ratchet paljasti Predakingille totuuden Megatronin suunnitelmista. Predaking yritti t\xc3\xa4st\xc3\xa4 hyv\xc3\xa4st\xc3\xa4 tappaa Megatronin, mutta h\xc3\xa4net heitettiin ulos sota-aluksesta. Predaking oli kuitenkin pit\xc3\xa4nyt kiinni aluksesta ja sen saavuttua Cybertronille h\xc3\xa4n lensi tiehens\xc3\xa4.\n_START_SECTION_\nElokuva\n_START_PARAGRAPH_\nTelevisioelokuvassa Predacons Rising Starscream ja Shockwave olivat paenneet er\xc3\xa4\xc3\xa4seen laboratorioon, jossa he alkoivat luoda uutta Predacon-armeijaa kostaakseen Autoboteille. N\xc3\xa4ist\xc3\xa4 ensimm\xc3\xa4isin\xc3\xa4 he loivat yksil\xc3\xb6t nimelt\xc3\xa4 Darksteel ja Skylynx._NEWLINE_Samaan aikaan Predaking oleskeli alueella, joka oli t\xc3\xa4ynn\xc3\xa4 h\xc3\xa4nen lajitovereidensa j\xc3\xa4\xc3\xa4n\xc3\xb6ksi\xc3\xa4. Kun Ultra Magnus ja Smokescreen olivat havainneet Darksteelin ja Skylynxin, Autobotit pyysiv\xc3\xa4t Predakingilt\xc3\xa4 tietoja asiasta. Kun Predaking etsii tietoa asiasta, h\xc3\xa4n l\xc3\xb6yt\xc3\xa4\xc3\xa4 Darksteelin ja Skylynxin alueelta, jossa Unicron oli her\xc3\xa4tt\xc3\xa4nyt kaikki Predaconit henkiin Terrorconeina. Predaking haastoi molemmat "el\xc3\xa4v\xc3\xa4t" Predaconit ja alisti n\xc3\xa4m\xc3\xa4 tahtoonsa. He osallistuivat taisteluun Unicronia ja Terrorcon-Predaconeja vastaan ja selvisiv\xc3\xa4t.'